Palawan stinkgrevling

Palawan stinkgrevling (Mydaus marchei) er et lite grevlinglignende stinkdyr, som også er kjent under en rekke lokale navn, herunder også som filippinsk stinkgrevling. Dyret er imidlertid ikke spesielt nært beslektet med grevlingen, som dessuten også hører hjemme i en helt annen familiegruppe.

 Beskrivelse 
Palawan stinkgrevling har en grevlinglignende kroppsbygning, men er mye mindre. Kroppen blir omkring 32–46 cm lang og halen kun cirka 1,5–4,5 cm.Yeen Ten Hwang and Serge Larivière. 2004. Mydaus marchei. MAMMALIAN SPECIES No. 757, p|). 1—3, 3 figs. American Society of Mammalogists. Besøkt 2014-09-10 Arten veier typisk 0,85–2,5 kg. Pelsen har en grov og stri struktur. Fargen er sort eller mørk brun på oversiden og lysere brun i buken, snuten og labbene. På ryggen og hodet er pelsen ispedd spredt hvit behåring. Halen har ikke busket behåring hos denne arten. Snutepartiet er forlenget. Pelsen er noe lenger enn hos Sunda stinkgrevlingen (M. javanensis).

Som navnet tilsier har arten duftkjertler i analåpningen, som den kan bruke til å spraye ut et illeluktende stoff med.

 Utbredelse 
Palawan stinkgrevlingen er relativt tallrik og finnes naturlig på øya Palawan i Filippinene, herunder også på de mindre naboøyene Busuanga og Calauit.

 Referanser 

 Eksterne lenker 


Kategori:Stinkdyr
Kategori:Dyr formelt beskrevet av Joseph Huet
Kategori:Pattedyr formelt beskrevet i 1887